Guy de Maupassant
Henri René Albert Guy de Maupassant (castèl de Minomesnil, Tourville-sur-Arques, França, 5 d'agost de 1850 – París, 6 de julh de 1893) foguèt un escrivan francés. Demest los autors mai populars del sègle XIX, foguèt un dels creadors del conte modèrn e un mèstre de la novèla literària. Aperten a l'escòla realista, que descriu las vidas e las destinadas umanas e las fòrças socialas en tèrmes desillusionats e sovent pessimistas.

Maupassant èra lo "protegit" de Flaubert e sas istòrias son caracterizadas per una economia d'estil e un desnosament eficaç e aisit. L'accion se debana sovent durant la Guèrra Francoalemanda de 1870, ont i descriu la futilitat de la guèrra e los civils innocents que, pres dins d'eveniments que los despassan, son en permanéncias cambiats per son experiencia. Escriguèt qualques 300 istòrias cortas, sièis novèlas, tres racontes de viatge, e un volum de verses. Sa primièra publicacion, Boule de Suif ("Bola de Seu", 1880), es sovent considererada coma son cap d'òbra.

Òbras 
 Boule de suif (1880)  
 La Maison Tellier (1881)  
 Une partie de campagne (1881)
 Une vie (1883)
 Mademoiselle Fifi (1882)  
 Contes de la Bécasse (1883)  
 Au soleil (1884)
 Clair de Lune (1883)  
 Les sœurs Rondoli (1884)
 Yvette (1884)
 La Parure (1884)
 Miss alex (1884)
 Adieu(1884)
 L'héritage (1884)
 Monsieur Parent (1885)
 Bel-Ami (1885)
 Contes du jour et de la nuit (1885)
 La Petite Roque (1886)
 Toine (1886)
 Mont-Oriol (1887)
 Le Horla (1887) 
 Sur l'eau (1888) 
Escrivan francés